Priedas Nr. 1

**panevėžio m. SAVIVALDYBĖS būsto Staniūnų g. 70-11, Panevėžys,**

**REMONTO DARBŲ APRAŠYMAS**

|  |  |  |  |
| --- | --- | --- | --- |
| Eil. Nr. | Darbų aprašymas | Mato vnt. | Kiekis |
| **Demontavimo darbai** | | | |
| 1. | Esamų grindų išardymas | 100m2 | 0,2949 |
| 2. | Keturių degiklių dujinės viryklės demontavimas | vnt | 1,0 |
| 3. | Plautuvių nuėmimas | vnt | 2,0 |
| 4. | Ūkinių šiukšlių valymas iš patalpų | t | 5,0 |
| 5. | Šiukšlių, atsitiktinių daiktų surinkimas pastatuose ir teritorijose apie juos, pakrovimas ir išvežimas | 100kg | 50,0 |
| 6. | Medžiagų (neparankių ir reikalaujančių atsargumo) panešimas 10 m atstumu | t | 5,0 |
| 7. | Statybinių šiukšlių išvežimas 10 km atstumu automobiliais-savivarčiais, pakraunant rankiniu būdu | t | 10,0 |
| 8. | Durų angų užpildymo išardymas mūro sienose | 100m2 | 0,032 |
| **11-1 patalpa, kambarys su virtuve ir prieškambariu** | | | |
| 1. | Anksčiau dažytų lubų vandeniniais dažais nuvalymas, nuplaunant paviršių | 100m2 | 0,2949 |
| 2. | Lubų paviršių pagrindo gruntavimas giliai įsigeriančiais gruntais voleliu | 100m2 | 0,2949 |
| 3. | Anksčiau dažytų lubų labai geras dažymas emulsiniais dažais, glaistant | m2 | 29,49 |
| 4. | Anksčiau dažytų sienų vandeniniais dažais nuvalymas, nuplaunant paviršių | 100m2 | 0,6 |
| 5. | Sienų vidinių paviršių pagrindo gruntavimas giliai įsigeriančiais gruntais voleliu | 100m2 | 0,6 |
| 6. | Anksčiau dažytų sienų labai geras dažymas emulsiniais dažais, glaistant | m2 | 60,0 |
| 7. | Anksčiau dažytų radiatorių, briaunotų vamzdžių dažymas du kartus aliejiniais dažais | m2 | 4,1 |
| 8. | Sienų pagrindo išlyginimas "Atlas" glaistu 1 mm sluoksniu | m2 | 7,0 |
| 9. | Sienų (mažų plotų) aptaisymas vienspalvėmis glazūruotomis plytelėmis ant "Atlas" klijų | m2 | 7,0 |
| 10. | Laminuotų grindlenčių dangos su paklotu ir grindjuostėmis įrengimas | 100m2 | 0,2949 |
| 11. | Šviestuvų keitimas | vnt. | 5,0 |
| 12. | Vieno skyriaus plautuvės su maišytuvu montavimas su spintele, kai kanalizacija plastikinių vamzdžių | kompl. | 1,0 |
| 13. | Elektrinės viryklės montavimas | vnt | 1,0 |
| 14. | Ventiliacijos grotelių pakeitimas | vnt | 1,0 |
| 15. | Apšvietimo instaliacijos prietaisų keitimas, kai instaliacija paslėptoji (jungikliai) | vnt. | 5,0 |
| 16. | Apšvietimo instaliacijos prietaisų keitimas, kai instaliacija paslėptoji (kištukiniai lizdai) | vnt. | 4,0 |
| 17. | Priešgaisrinės signalizacijos jutiklio montavimas | vnt. | 1,0 |
| 18. | Buto durų keitimas į "šarvo" tipo | kompl. | 1,0 |
| 19. | Buto numerio ženklų tvirtinimas prie durų | kompl. | 1,0 |
| 20. | Skambučio montavimas, kai mygtukas tvirtinamas prie staktos apvado | 100vnt | 0,01 |
| 21. | Patalpų durų keitimas (vidaus medinės durys) | m2 | 3,2 |
| 22. | Durų staktų sandūrų su siena perimetrinis sandarinimas izoliacinėmis juostomis | 100m | 0,118 |
| 23. | Langų PVC rėmų remontas | vnt | 3,0 |
| **11-2 patalpa, vonia ir wc** | | | |
| 1. | Anksčiau dažytų lubų vandeniniais dažais nuvalymas, nuplaunant paviršių | 100m2 | 0,0503 |
| 2. | Lubų paviršių pagrindo gruntavimas giliai įsigeriančiais gruntais voleliu | 100m2 | 0,0503 |
| 3. | Anksčiau dažytų lubų labai geras dažymas emulsiniais dažais, glaistant | m2 | 5,03 |
| 4. | Metalinio gyvatuko vamzdžių aliejinis dažymas du kartus | 100m2 | 0,02 |
| 5. | Ventiliacijos grotelių pakeitimas | vnt | 1,0 |
| 6. | Klozeto indo su prijungtu nuplovimo bakeliu ir sifonu keitimas | vnt | 1,0 |
| 7. | Maišytuvų su dušo įranga keitimas | vnt | 1,0 |
| 8. | Movinės uždaromosios armatūros montavimas ( nominalusis vidinis skersmuo 20 mm) | vnt. | 2,0 |
| 9. | Apžiūros durelių keitimas | vnt. | 1,0 |
| 10. | Šviestuvų keitimas | vnt. | 2,0 |
| 11. | Apšvietimo instaliacijos prietaisų keitimas, kai instaliacija paslėptoji (jungikliai) | vnt. | 2,0 |
| 12. | Sienų paviršiaus plovimas | 100m2 | 0,18 |
| 13. | Buitinių ventiliatorių montavimas | vnt | 1,0 |
| **11-3 patalpa, kambarys** | | | |
| 1. | Anksčiau dažytų lubų vandeniniais dažais nuvalymas, nuplaunant paviršių | 100m2 | 0,1733 |
| 2. | Lubų paviršių pagrindo gruntavimas giliai įsigeriančiais gruntais voleliu | 100m2 | 0,1733 |
| 3. | Anksčiau dažytų lubų labai geras dažymas emulsiniais dažais, glaistant | m2 | 17,33 |
| 4. | Anksčiau dažytų sienų vandeniniais dažais nuvalymas, nuplaunant paviršių | 100m2 | 0,42 |
| 5. | Sienų vidinių paviršių pagrindo gruntavimas giliai įsigeriančiais gruntais voleliu | 100m2 | 0,42 |
| 6. | Anksčiau dažytų sienų labai geras dažymas emulsiniais dažais, glaistant | m2 | 42,0 |
| 7. | Anksčiau dažytų radiatorių, briaunotų vamzdžių dažymas du kartus aliejiniais dažais | m2 | 2,3 |
| 8. | Laminuotų grindlenčių dangos su paklotu ir grindjuostėmis įrengimas | 100m2 | 0,1733 |
| 9. | Šviestuvų keitimas | vnt. | 1,0 |
| 10. | Apšvietimo instaliacijos prietaisų keitimas, kai instaliacija paslėptoji (jungikliai) | vnt. | 1,0 |
| 11. | Apšvietimo instaliacijos prietaisų keitimas, kai instaliacija paslėptoji (kištukiniai lizdai) | vnt. | 3,0 |
| **Nenumatyti darbai** | |  |  |

Darbų ir medžiagų aprašymas

|  |  |
| --- | --- |
| Eil. Nr. | Darbų aprašymas |
|  | DAŽYMAS  *Darbų vykdymas*  Dažymo darbų ir kitų darbų vykdymo tvarka turi būti suplanuota taip, kad nesukeltų žalos aplink ir šalia esančioms konstrukcijoms, kurios turės būti dažomos, ir kad statybos darbus būtų įmanoma atlikti vėliau, nepažeidžiant užbaigtų paviršių. Darbo metodai, kurie turi atitikti gamintojo keliamus reikalavimus, turi būti tinkami toms dažymo medžiagoms. Darbas atliekamas taip, kad užbaigtas paviršius atitiktų dokumentuose nurodytus reikalavimus pagal savo patvarumą ir išvaizdą. Rangovas atsakingas už tai, kad aikštelėje būtų laikomasi apsauginių priemonių nuo kenksmingų medžiagų naudojimą apibrėžiančių galiojančių sprendimų ir nuostatų.  Vykdant dažymo darbus prisilaikyti LST EN 13300 reikalavimų.  *Dažymo būdas*  Naudojami darbo metodai turi tikti naudojamoms dažymo medžiagoms.  Tinkuoti, betoniniai, gipskartonio ir kitokie mineraliniai paviršiai išlyginami glaistu prieš dažant ar klijuojant apmušalus (paviršiaus kokybės klasė Q3).  Jeigu kitaip nenurodyta, turi būti atliekamas labai geras dažymas ant paruošiamojo grunto sluoksnio.  Dažymas teptuku atliekamas taip, kad paviršiaus dengiamajame sluoksnyje nesimatytų teptuko žymių. Voleliu dažoma tik lygiuose apribotuose plotuose viduje patalpų. Purškimas galimas, jei gretimi paviršiai gerai uždengti.  *Paviršių paruošimas ir dažymas*  Atliekant darbą, reikia atsižvelgti į visus faktorius, turinčius įtaką darbo rezultatams, pvz. oro sąlygas, oro temperatūrą, dažomo paviršiaus ir jo pagrindo drėgnumą, dulkėtumą ir galimybę iškraustyti dažytinas patalpas. Visi paviršiai turi būti vientisi, švarūs, sausi ir lygūs. Dažomos patalpos temperatūra > 8° C, santykinis oro drėgnumas < 70 %. Paviršių paruošimo nuoseklumas ir technologinės operacijos pateikiamos lentelėse.  *Darbų atlikimo eiliškumas ruošiant ir dažant vidaus patalpų paviršius dispersiniais dažais*   |  |  |  |  | | --- | --- | --- | --- | | Technologinė operacija | Dažymo rūšys | | | | Silikatinis | Pagerintas | Labai geras | | Valymas | + | + | + | | Išlyginimas | + | + | + | | Plyšių rievėjimas | + | + | + | | Pirminis gruntavimas | + | + | + | | Dalinis glaistymas | - | + | + | | Užglaistytų vietų svidinimas | - | + | + | | Pirmasis ištisinis glaistymas | - | - | + | | Svidinimas | - | - | + | | Antrasis glaistymas | - | - | + | | Svidinimas | - | - | + | | Antrasis gruntavimas | - | + | + | | Trečias gruntavimas (su dažų pasluoksniu) | - | - | + | | Dažymas | + | + | + | | Tapnojimas | - | + | + |   *Darbų atlikimo eiliškumas ruošiant ir dažant vidaus patalpų paviršius aliejiniais, sintetiniais emaliniais dažais*   |  |  |  |  | | --- | --- | --- | --- | | Technologinė operacija | Paviršių rūšys | | | | Medžio | Tinko ir betono | Metalo | | Valymas | + | + | + | | Išlyginimas | - | + | - | | Plyšių raižymas | - | + | - | | Pirminis gruntavimas | + | + | + | | Dalinis glaistymas | + | + | - | | Užglaistytų vietų svidinimas | + | + | - | | Ištisinis glaistymas | - | + | - | | Svidinimas | - | + | - | | Gruntavimas | + | + | - | | Pirmasis dažymas | + | + | + | | Fleicavimas | + | + | - | | Svidinimas | + | + | - | | Antrasis dažymas | + | + | + | | Fleicavimas arba tapnojimas | + | + | - |   *Tipas 1. Betoninių, tinkuotų ir gipso kartoninių vidaus paviršių dažymas*  Nuo tinkuotų ir betoninių paviršių nuvalomos dulkės ir nešvarumai. Paviršiai išlyginami medine trintuve, plyšeliai ir kavernos išrievėjami. Švarūs paviršiai nugruntuojami, o išdžiūvę dalinai užglaistomi. Išdžiūvusios užglaistytos vietos svidinamos. Visos plokštumos ištisai nuglaistomos vienu sluoksniu, o išdžiūvusios vėl svidinamos. Svidinti paviršiai glaistomi antrą kartą, išdžiovinami ir svidinami. Taip paruošti paviršiai gruntuojami. Gruntui išdžiūvus, paviršiai dažomi du kartus (pagerintas dažymas), o atliekant labai gerą dažymą, gruntuojami dar kartą su dažų pasluoksniu, po to dažomi du kartus. Paviršiai fleicuojami arba tapnojami.  *Tipas 2. Metalinių vidaus paviršių dažymas*  Metaliniai paviršiai turi būti švarūs ir nesurūdiję. Nuo naujų galvanizuotų paviršių turi būti kruopščiai pašalintos tepalų dėmės tirpiklio pagalba. Dulkės nuo paviršių nusiurbiamos. Nuvalyti paviršiai nugruntuojami. Gruntui išdžiūvus, visos plokštumos 2 kartus nudažomos sintetiniais emaliniais dažais.  *Tipas 3. Medinių paviršių dažymas*  Nuo medinių paviršių nuvalomos dulkės ir nešvarumai, švarūs paviršiai nugruntuojami. Gruntui išdžiūvus, plyšiai ir nelygumai užglaistomi, išdžiūvusios užglaistytos vietos svidinamos. Taip paruošti paviršiai gruntuojami. Gruntui išdžiūvus, paviršiai dažomi ir fleicuojami. Dažams išdžiūvus, paviršiai svidinami ir dažomi antrą kartą. Išdžiūvę paviršiai fleicuojami. Paruošti paviršiai prieš dažant turi būti gruntuojami pagal technologiją, nurodytą gamintojo instrukcijoje. Grunto dangos turi gerai įsigerti į paviršių, sujungimus, kampus ir kitas vietas, kur galimas drėgmės susikaupimas. Kiekvieno sluoksnio danga turi pilnai išdžiūti. Jeigu kitaip nenurodyta, turi būti dažoma 2 sluoksniais ant paruošiamojo grunto sluoksnio.  *Reikalavimai baigtam paviršiui*  Kiekvieno sluoksnio paviršiai turi būti lygūs, be nuotekų. Dažų sluoksnis turi būti tvirtai ir tolygiai sukibęs su dengiamuoju paviršiumi. Skirtingų spalvų dažų ar medžiagų sandūros ar jų sandūros su nedažytais paviršiais turi būti tiesios ir tikslios. Šviesi spalva turi būti uždažoma už kampo, o tamsioji maždaug 1 mm iki kampo, nebent būtų pateikti kitokie nurodymai. Dažytų paviršių kokybė turi būti vertinama tik dažams visiškai išdžiūvus.  Apdaila turi būti atlikta taip, kad paviršiuje nebūtų matinių ar blizgių dėmių.   |  |  |  | | --- | --- | --- | | Techniniai reikalavimai | Leistini  nuokrypiai, mm | Kontrolės  būdai | | Paviršiai, padengti vandeniniais dispersiniais dažais, turi būti vieno tono, be juostų, dėmių, nuotekų, purslų ir ištrintų vietų. |  | Vizualinė apžiūra | | Vietiniai ištaisymai 3 m atstumu nuo paviršiaus neturi būti matomi. |  | Vizualinė apžiūra | | Paviršiai, padengti nevandeniniais dažais, turi būti vieno tono - matinio arba blizgančio paviršiaus. |  | Vizualinė apžiūra | | Negali būti išsisluoksniavimo pūslių, raukšlių, dažų kruopelių, nelygumų, teptuko ar volelio žymių, neturi prasišviesti apatiniai dažų sluoksniai. |  | Vizualinė apžiūra | | Pridėjus prie išdžiūvusio dažyto paviršiaus tamponą ir juo pabraukus, ant jo neturi likti dažų žymių. |  | Vizualinė apžiūra | | Dviejų skirtingų spalvų paviršių sandūros linijos kreivumas atskiruose ruožuose. | 2 | Matuojant liniuote | | Dažytų paviršių skiriamųjų juostelių (apvadų) linijų kreivumas  ar gretimo kitos spalvos paviršiaus uždažymas (1 m ilgio ruože). | 1 | Matuojant liniuote |   *Paliekamų patalpų būklė*  Pabaigus darbus, Rangovas turi pašalinti visas medžiagas ir šiukšles, išvalyti purvą. Visi aptaškymai ar nuvarvėjimai turi būti pašalinti visais įmanomais būdais.  Patalpos turi būti paliktos švarios, su išvalytais langais ir grindimis, tinkamos naudojimui.  *Minimalūs reikalavimai dažams*  Bet kurios sandaros gruntinis, išlyginamasis bei apdailinis dažų sluoksniai turi būti iš vieno  gamintojo. Medžiagos turi būti tiekiamos į statybos aikštelę paruoštos naudojimui. Jos pristatomos užantspauduotose konteineriuose su tokia informacija:  - gamintojo rekvizitai;  - medžiagos pavadinimas ir savybės;  - pritaikymo sritys;  - reikalavimai paviršiams, skiediklio tipui, dažymo būdui;  - spalvos nuoroda pagal Europos standartus;  - siuntos numeris ir pagaminimo data.  Dažų paskirtis – vidaus darbai. Visų tipų naudojami dažai turi būti nekenksmingi sveikatai, tinkami naudoti vaikų patalpose, gerai prasiskiesti, gerai ir tolygiai dengti paviršių. Jie turi būti atsparūs plovimui ir trynimui, visiems įprastiniams valikliams. Savybių turi nekeisti 10 metų.  *Betoninių, tinkuotų ir gipso kartoninių vidaus paviršių dažymas dispersiniais dažais*  Dažų rišiklis – akrilinis. Skiediklis – vanduo. Blizgumas – pusiau matiniai arba matiniai (derinama su Užsakovu). Atsparumas drėgnam trynimui ≥ 2000 ciklų (luboms), ≥ 5000 ciklų (sienoms).  *Metalinių vidaus paviršių dažymas sintetiniais emaliniais matiniais dažais*  Jie turi būti atsparūs dėvėjimui ir dilimui. Dažymas turi apsaugoti metalą nuo korozijos. Šildymo prietaisams (radiatoriams, vonios rankšluosčių džiovintuvams) turi būti naudojami karščiui atsparūs dažai, skirti radiatorių dažymui.  *Medinių vidaus paviršių dažymas aliejiniais arba sintetiniais emaliniais dažais.*  Dažai turi saugoti medį nuo puvimo. |
|  | PLYTELIŲ KLIJAVIMAS  Plytelių klojimo darbai turi būti atliekami vadovaujantis Lietuvos statybininkų asociacijos  patvirtintomis statybos taisyklėmis ST121895674.06:2009 „Apdailos darbai“.  Paviršius, ant kurio bus klijuojamos plytelės, turi būti tvirtas ir lygus. Reikia nuvalyti dulkių, kalkių, riebalų, dažų liekanas ir kitus nešvarumus, pašalinti netvirtai prilipusį tinką. Lygūs betono paviršiai prieš plytelių klojimą pašiurkštinami. Pridėjus prie pagrindo 2 m kontrolinę liniuotę, tikrinamas jo lygumas. Gilesni kaip 5 mm nelygumai užtaisomi. Paviršius gruntuoti. Gruntas sutvirtina pagrindą ir pagerina klijų prilipimą. Grindis gruntuoti cementinių klijų gruntu. Prieš klijuojant plyteles reikia numatyti tikslų jų išdėstymą ant klijuojamo paviršiaus.  Pirmiausiai plytelėmis klijuojamos sienos ir pertvaros. Paskutinės plytelėmis klijuojamos grindys. Jeigu sienos aukštis ir plytelės aukštis, įvertinant ir tarpus tarp plytelių, nėra kartotiniai dydžiai, plyteles reikia pjaustyti. Siena atrodys gražiau, jei plytelės bus išdėstytos simetriškai (siauresnės viršutinė ir apatinė plytelių eilės). Klijuoti pradedama nuo antros eilės. Pirmoji eilė klijuojama tada, kai jau suklijuotos grindų plytelės. Taip yra paslepiami nelygūs grindinių plytelių, kurios dėl savo didesnio kietumo pjaunamos sunkiau, kraštai.  Vienu metu klijais padengiamas ne daugiau kaip vienas kvadratinis metras paviršiaus ploto. Kuo didesnė plytelė, tuo didesni glaistyklės dantys. Plytelės ant sienų klijuojamos horizontaliomis eilėmis iš apačios į viršų. Tarp plytelių paliekami tarpai, kurių dydis fiksuojamas plastmasiniais kryželiais. Dangos siūlės turi buti lygios, vienodo pločio. Siūlės po 1-5 dienų užpildomos pagal gamintojų rekomendacijas specialiai paruoštais mišiniais.  Galimi kelių spalvų plytelių deriniai. Naudojamų plytelių matmenys ir kt. konkrečių medžiagų spalviniai ir interjero sprendiniai, plytelių gabaritai ir faktūra derinami su Užsakovu darbų vykdymo metu. Naudojamos plytelės turi būti iš vienos partijos, kad nebūtų spalvos skirtumo.  *Reikalavimai akmens masės, keraminėms plytelėms*  Akmens masės ir keraminės plytelės turi atitikti LST EN14411:2012 reikalavimus.  *Grindų plytelės:*  Plytelių rūšis – pirma;  atsparumas dilimui – PEI 2 arba geresnis (voniai, tualetui), PEI 3 arba geresnis (koridoriui, virtuvei);  drėgnose patalpose plytelių slydimo koeficientas pagal standartą DIN 51097 turi būti R10-R11 (B), kitose patalpose – R9-R10 (A);  *Sienų plytelės:*  Plytelių rūšis – pirma.  Pastaba: visos grindims skirtos plytelės gali būti klijuojamos ir ant sienų. Plytelės, skirtos sienoms, negali būti naudojamos grindims.  Plytelių klijai - C1TE (arba lygiaverčiai), pagal EN 12004+A1 (akmens masės ir keraminėms plytelėms, vidaus darbams). Keraminės sienų plytelės gali būti klijuojamos C1T klasės klijais (arba lygiaverčiais).  Siūles užpildyti leidžiama, kai baigti visi pagrindiniai statybos darbai. Skiedinys turi pilnai užpildyti erdvę tarp plytelių ir sienos.  Ant įpakavimo dėžučių turi būti tokia informacija: plytelės kodas, plytelės atspalvis, kalibras, rūšis. |
|  | GRINDYS  *Laminuotos grindys*  Laminuotos grindys pasižymi patvarumu, ilgaamžiškumu, greitu ir nesudėtingu montavimu Reikėtų pabrėžti, kad dėl užlaminuotos, sandarios struktūros, laminuotos grindys yra itin higieniškos bei lengvai prižiūrimos. Tai ypač aktualu alergiškiems žmonėms.  Minimalūs reikalavimai laminuotoms grindims:  Atsparumo klasė – ≥ 31, storis – ≥ 8 mm.  Grindjuostės – plastikinės. Plastikinių grindjuosčių privalumai: galimybė po jomis patogiais paslėpti laidus bei kabelius; atsparumas deformacijoms, krūviams, didelis lankstumas; atsparumas cheminėms medžiagoms; atsparumas ugniai; mažas svoris; montavimo paprastumas; labai lygus ir glotnus paviršius nereikalauja papildomos apdailos: gruntavimo, lakavimo, impregnavimo, antiseptikų, dažymo; žema kaina. Įvairus plastikinių grindjuosčių paviršius, natūralią medieną imituojantis piešinys leidžia jas puikiai priderinti prie įvairiausio grindų ir sienų dangos rašto.  Grindjuosčių su sujungimo detalėmis spalva turi derėti su grindų lentelių spalva.  *Paklotai* grindims gali būti polietileniniai, medžio plaušo, kamštinio pabarsto, kamščio-gumos pabarsto, kamščio masyvo, kamščio-gumos masyvo, ekstruzinio putplasčio, paprasto putplasčio, derinamo su aliuminio folija. Pakloto storis – nuo 3 iki 7 mm, jais galima bandyti suvienodinti grindų lygius tarp skirtingų patalpų ar dangų. Turi būti naudojamas paklotas lakštais, jis yra standesnis, todėl ilgiau tarnaus ir dar papildomai suteiks garso izoliaciją. Paklotą pasirinkti pagal ketinamos montuoti grindų dangos gamintojo rekomendacijas. Pagrindinė pakloto užduotis - maksimaliai išlyginti pagrindo nelygumus prieš klojant grindų dangą, izoliuoti žingsnių ir kitus smūginius garsus, apsaugoti grindų dangą nuo pagrindo drėgmės. Svarbu pažymėti, kad paklotas neišlygina grindų, o gali tik amortizuoti lygių grindų nelygumus, duobutes, pasitaikančias statybines dulkes ar grumstelius. Paklotas negali kompensuoti paviršiaus nelygumų. Dažniausiai paklotai gaminami taip, kad viena gaminio pusė būtų hidroizoliuojanti, tai yra saugotų medines grindis nuo drėgmės iš apačios. Jeigu paklotas laidus vandeniui, tuomet klojant reikia naudoti garo izoliacinę polietileno plėvelę. Kokybiškas paklotas sulygina ne didesnius nei 1,3 mm pločio ir aukščio paviršiaus taškus. Garso izoliacijos rodiklis gali būti labai įvairus ir nurodomas skirtingoms situacijoms. Kokybiškas 5 mm paklotas izoliuoja apie 22 dB žingsnių garsą. Svarbi ir šilumos izoliacijos savybė. Pakloto atsparumas apkrovai turėtų būti ne mažesnis kaip 0,9 t/kv. m.  *Grindų klojimas*  Pagrindas turi būti tvirtas, plokščias, sausas ir švarus. Pagrindas turi būti lygus – maksimalus 1 metro nuokrypis – 3 mm. Betoninėms grindims išlyginti įrengiamas išlyginamasis sluoksnis d ≥ 20 mm. Medinėms grindims išlyginti naudojama medžio drožlių plokštė.  Pradedant kloti grindis, klojimo eigoje ir po jos, klimatinės patalpų sąlygos turi būti:  patalpos temperatūra ≥ 18°C, grindų temperatūra ≥ 15°C, santykinė oro drėgmė nuo 40% iki 70%. Ant viso pagrindo ploto būtina iškloti paklotą. Laminuotų grindų nereikia prikalti, veržti varžtais ar klijuoti prie pagrindo, jas paprasčiausiai reikia sudėt ant viršaus, be jokio papildomo pritvirtinimo. Šoninis plokščių sujungimo persidengimas turi būti mažiausiai 200mm. Paliekami 8-10 mm tarpai iki sienų, durų ir t.t. Prie durų, prieškambariuose, labai kampuotose patalpose taip pat patalpose, kurių ilgis ir/arba plotis yra daugiau nei 10 m, būtina pritvirtinti dekoratyvines juosteles dengiančias siūles. Kloti pradedama nuo labiausiai matomos, šviesios sienos lygiagrečiai krintančiai šviesai (lygiagrečiai, nes taip bus matoma mažiau sujungimų ir danga atrodys gražiau). Visa patalpa paklotu neklojama, jo pasiklojama tiek, kad užtektų kelioms eilėms lentelių, taip daroma, kad nebūtų nepažeistas paklotas, kur nors netyčia numetus kokį įrankį, be to, taip bus patogiau. Pirma eilė turi būti lygi, nes pagal ją eis kitos eilės. Dažnai dedant pirmą eilę suklaidina kreiva siena, o dedant kokią penktą jau pastebima, kad darosi sunkiau sujungti lenteles, lieka tarpeliai ir pan. Todėl šioje vietoje reikia būti ypač atidiems. Jei pirmoje eilėje klojama sveika lenta, tai antroje eilėje sveiką lentą reikia kloti maždaug 40 cm nuo krašto, o trečią eilę vėl galima pradėti kloti nuo sveikos lentos. Reikia stengtis, kad eilės gale netektų dėti lentos gabaliuko, mažesnio nei 10 cm. Jeigu klojant laminatą pasitaiko medinė durų stakta, tai patartina ją patrumpinti iki grindų plokščių lygio + pagrindo medžiaga. Iškloti laminuotas grindų plokštes iki pat staktos, paliekant atitinkamo dydžio tarpus pakraščiuose palei sieną. Jeigu yra durų stakta, kurios negalima sutrumpinti, pvz. pagaminta iš metalo, tada likusius sienos pakraščiuose tarpus reikia užpildyti atitinkama elastine medžiaga arba pridengti reikalingo dydžio profiliuota lentele. Jei trukdo vamzdžiai, pirmiausiai išmatuojama vamzdžių vieta ir pažymima ant plokštės. Išgręžiama mažiausiai 16 mm didesnio skersmens nei vamzdžių skersmuo skylę (skyles pritaikyti 45° kampu); išpjautas gabaliukas įstatomas ir suklijuojamas.  Skirtingoms laminuotų grindų rūšims gali būti naudojami kiti klojimo būdai, kiekvienu atveju būtina laikytis gamintojo rekomendacijų.  *Plastikinių grindjuosčių tvirtinimas*  Paprasčiau ir išmintingiau yra grindjuostes tvirtinti prie to paviršiaus, į kurį lengviau įveržiamas tvirtinimo elementas. Statiniuose iš tašų bei rastų su betoninėmis grindimis geriau grindjuostes tvirtinti prie sienų. Jeigu sienos mūrinės, betoninės bet grindys medinės – grindjuostės tvirtinamos prie grindų. Tvirtinti grindjuostes prie pertvarų iš gipso kartono, OSB, kitų minkštų apdailos medžiagų arba prie storo tinko sluoksnio nerekomenduojama – patikimai grindjuostės nesilaikys. Tokiose patalpose jas reikia tvirtinti prie grindų. Jeigu aplinkybės verčia tvirtinti prie gipso kartono, patogu naudoti inkarinius savisriegius. Galima jas tvirtinti ir prie metalinių karkasų. Tvirtinant grindjuostes prie betono, pradžioje gręžiamos angos mūrvinėms. Tvirtinimo vietų žingsnis priklauso nuo sienos paviršiaus nelygumo ir nuo pačių grindjuosčių matmenų. Standartinis tvirtinimo taškų žingsnis 30-40 cm.  Pradedama nuo žymėjimo. Pirmasis taškas – ilgiausios sienos kampe. Ant grindjuostės galo užmaunama kampinė jungtis. Pirmasis tvirtinimo taškas pasirenkamas 5-6 cm nuo sienos kampo. Grindjuostė glaudžiai prispaudžiama prie abiejų paviršių: ir sienos, ir grindų. Pro pažymėtą tašką grindjuostėje išgręžiama kiaurymė (grąžto galas turi paliesti ir sieną). Plastikinę grindjuostę galima pradurti ir yla. Sienose ar grindyse išgręžiamos angos mūrvinėms. Į angas įkalami plastikiniai mūrvinių kaiščiai. Ant kaiščių iš viršaus yra guldomos grindjuostės. Kiaurymės grindjuostėse turi sutapti su kaiščių ertmėmis. Į mūrvines įveržiamų kaiščių arba varžtų į plastikines grindjuostes veržti iki galo nereikėtų – perspaustas plastikas gali deformuotis.  Naudojamų laminuotų grindų lentelių matmenys ir kt. konkrečių medžiagų spalviniai ir interjero sprendiniai, lentelių gabaritai ir faktūra derinami su Užsakovu darbų vykdymo metu. Naudojamos lentelės turi būti iš vienos partijos, kad nebūtų spalvos skirtumo.  Suteikiama garantija – ne mažiau 10 metų. |
|  | ELEKTROS INSTALIACIJA  *Šviestuvai* – LED plafonai, pagaminti iš kokybiškų ir patvarių medžiagų: metalo, stiklo, plastiko. Parenkant interjero apšvietimą reikia žiūrėti, kur ir kiek šviesos reikia, kad patalpose būtų saugu judėti, gera dirbti ir patogu būti. Šviesa neturi akinti ar sukelti dirginančių atspindžių.  Montavimas: šviestuvai tvirtinami ant sienos, lubų, prisukant medsraigčiais, savisriegiais, įsukamaisiais įtvarais ar kitomis tvirtinimo priemonėmis, priklausomai nuo konstrukcijos, prie kurios tvirtinama. Šviestuvai prijungiami prie elektros tinklo.  *Minimalūs reikalavimai šviestuvams*  Įtampa 220V-240V, energijos klasė ≥ A+. Lempos 8W – 36W galios, neutralios baltos arba šiltos baltos spalvos, apsaugos nuo drėgmės lygis ≥ IP 20. Vonios šviestuvo apsaugos nuo drėgmės lygis ≥ IP 44. Šviestuvai turi būti nauji, nenaudoti, pristatomi gamykliniame įpakavime, suteikiama garantija – ne mažiau kaip 2 metai.  *Kištukiniai lizdai* – įtampa 250V, srovė 16A, 1-5 lizdų, su įžeminimu. Montavimas: įleidžiami.  *Jungikliai* – įtampa 250V, srovė 10A, 1-3 klavišų, su įžeminimu. Montavimas: įleidžiami. |
|  | SANITARINIAI PRIETAISAI  Sanitariniai prietaisai, montuojami objekte, privalo turėti bendrus bruožus: jų vidiniai ir išoriniai paviršiai turi būti lygūs ir gerai valomi, neturėti aštrių vietų nei prietaisuose, nei tvirtinimo detalėse. Visi sanitariniai prietaisai – plautuvės, praustuvai, išpuodžiai ir maišytuvai – privalo būti sertifikuoti pagal ISO 9000 serijos standartą. Visa įranga turi būti nauja, nenaudota, pristatoma gamykliniame įpakavime, suteikiama garantija – ne mažiau kaip 2 metai.  Plautuvės nerūdijančio plieno, komplektuojamos su laisvai pastatoma spintele su durelėmis.  Praustuvai, išpuodžiai su bakeliais iš keramikos, glazūruoti. Išpuodžiai su vandens užtvara viduje. Išpuodis komplektuojamas su sėdyne ir dangčiu iš plastmasės. Visi sanitariniai prietaisai komplektuojami su jų tipą ir pastatymo būdą atitinkančiomis tvirtinimo detalėmis. Vandens maišytuvai turi atitikti praustuvų ir plautuvių konstrukciją. Plautuvės maišytuvo snapas turėtų būti ilgesnis, kad būtų patogu plauti indus. Vonios maišytuvas ilgu arba trumpu snapu (priklausomai nuo sanitarinių prietaisų išdėstymo patalpoje), su dušo žarna ir galvute. Maišytuvai privalo turėti CE ženklinimą.  Sanitarinių prietaisai, montuojami objekte, turi būti parinkti pagal patalpų, kuriose bus montuojami, ypatumus, spalva, gabaritai derinami su Užsakovu darbų vykdymo metu. |
|  | VIRYKLĖ  Elektrinė viryklė su elektrine orkaite. Kaitviečių skaičius – 4 vnt. Valdymas – rankenėlės. Spalva – pageidautina balta. Paviršiaus danga – emaliuota. Orkaitės talpa – ne mažiau 46 l. Metalinis (stiklinis) dangtis. Preliminarūs viryklės matmenys A x P x G 85 x 50 x 50. Dvigubas durelių stiklas. Orkaitės temperatūra ne mažiau 220° C. Komplektacija: kepimo padėklas, kepimo grotelės. Reikalaujami parametrai turi būti lygiaverčiai arba geresni. Viryklė turi būti nauja, nenaudota, pristatoma gamykliniame įpakavime, suteikiama garantija – ne mažiau kaip 2 metai. |
|  | DURYS  *Šarvo durys -* apsauginės nuo įsilaužimo durys butams. Stakta ir varčia iš metalo, dažytos milteliniu būdu. Vyriai su atraminiais guoliais. Durų varčios užpildas apsaugo nuo durų padegimo (nedegi mineralinės vatos plokštė ar kt.). Šarvuotoms durims gali būti naudojama įvairi durų apdaila: laminavimas, padengimas PVC plėvele, dažymas, faneravimas, stiklo paketai. Durų išorinis padengimas atsparus korozijai.  *Minimalūs reikalavimai šarvo durims*  Stakta: stačiakampis vamzdis – ≥ 60 x 40 x 2 mm. Varčia: stačiakampis vamzdis – ≥ 40 x 20 x 2 mm; Iš išorės plieno lakštas – ≥ 1,5 mm. Iš abiejų pusių apdailos skydai (laminuota medžio drožlių plokštė, pasirinktinų spalvų). Užpildas - akmens vata (arba lygiavertė medžiaga) – ≥ 42 mm. Panoraminė akutė su plačiu apžvalgos kampu. Perimetro tarpinės. Vyriai su atraminiais guoliais. Metalinė konstrukcija nudažyta poliuretaniniais dažais ar milteliniu būdu. Išorės apvadai. Dažyto arba nerūdijančio plieno slenkstis.  *Pagrindinė spyna* - cilindrinė (apatinė (montuojama su rankena)), sertifikuota pagal EN 12209 – ≥ 3 saugumo klasė. Garantija – ≥ 2 metai.  *Papildoma,* plokštelinė spyna, skirta šarvo tipo plieninėms durims, užrakinama 4 rakto pasukimais, durys fiksuojamos trijose vietose, garantija – ≥ 2 metai.  Šarvo duryse gali būti montuojama tik viena spyna, tuomet ji turi būti cilindrinė (apatinė (montuojama su rankena)). Spyna ir cilindras sertifikuoti pagal EN 12209 – ≥ 5 saugumo klasė. Garantija – ≥ 3 metai.  *Minimalūs reikalavimai vidaus durims*  Montuojamoms objekte durims taikomi šie reikalavimai: saugumo, tvirtumo, sandarumo, funkcionalumo, estetikos.  *Medinės durys* – tai gaminiai iš klijuoto pušies masyvo. Medinės durys tiekiamos tiek natūralios spalvos (lakuotos bespalviu laku, alyvuotos), tiek jau dažytos (beicuotos) įvairiomis spalvomis.  *Faneruotos durys* – karkasas gaminamas iš klijuotos medienos, abi pusės dengiamos medžio drožlių plokščių sluoksniais, o paviršius padengtas natūralia ar sintetine faneruote.  *Laminuotos durys* puikiai dera prie šiuolaikinio interjero. Pasiūloje yra tiek su kartoninio korio užpildu, tiek pilnavidurės, su atsparia subraižymams plėvele laminuotos vidaus durys.  *Dažytos vidaus durys pagamintos iš HDF* - didelio tankumo medžio plaušo plokštės. Durims tvirtumą suteikia medinis laikantysis karkasas, užpildytas specialiu korio tipo arba drožlių plokštės užpildais, neleidžia atsirasti plyšiams tarp filingų ir rėmų.  *Ekofaneruote dengtos durys -*  šių durų plėvelė gaminama ne iš celiuliozės, o iš medžio dulkių – atspari blukimui ir subraižymams. Jų spalvos modernios, paviršius struktūrinis, dėl to ekofaneruotė sudaro natūralaus medžio įspūdį. Paviršius pasižymi aukštomis techninėmis ir estetinėmis savybėmis.  Durys į objektą turi būti pristatytos tokioje komplektacijoje: stakta, varčia, ≥ 2 vyriai, su visiškai baigta paviršiaus apdaila (vidaus durys gali būti su daline apdaila, jei dažymas atliekamas vietoje), su rankenomis, spynomis-spragtukais, spynomis su užraktais, tinkamo pločio apvadais.  Tualeto ir vonios kambario durų spynos turi būti su užrakto mechanizmu. Durų atmušos turi būti visur, kur tik rankena gali atsitrenkti į sieną.  Visi gaminiai turi būti sertifikuoti.  *Durų su stakta montavimas*  Durys paguldomos ant žemės, o skersai staktos tvirtinama pora lentelių, prisukamų savisriegiais. Tai neiškraipys durų rėmo. Žinant tikslų durų dydį, mažinamas staktos šulas. Durų blokui prilaikyti ties durų angos kraštu įkalamos kelios vinys. Durys keliamos iki angos ir tiesiai įstatomos. Iš kraštų reikia palikti nedidelius, maždaug 10 mm tarpelius. Vidaus durys įrengiamos be slenksčių, šarvo – su slenksčiu. Kiekvienoje pusėje tvirtinami mediniai pleištai, po to tikrinama, ar durys vertikalioje padėtyje, tiesios. Durų padėtį galima kiek pakeisti keičiant pleištų įleidimo gylį. Kai durys įstatytos tiesiai (matuojama gulsčiuku), pleištai nupjaunami toje vietoje, kur baigiasi durų stakta. Kitapus durų blokas tvirtinamas savisriegiais prie pat angos šono. Baigiamasis etapas – į tarpus įpurškiama montažinių putų. Toliau – apdailos etapas: klijuojami ar kitaip tvirtinami apdailai skirti apvadai.  Durų gamintojai dažniausiai nurodo montavimo būdus, tad reikėtų vadovautis gamintojo nurodymais būtent toms durims montuoti. |

**Užsakovas: Rangovas:**